Σαρντόρ Οζμούν

Ο Σαρντόρ Οζμούν  (περσικά: سردار آزمون, Sardâr Âzmun, γεννήθηκε 1 Ιανουαρίου 1995) είναι Ιρανός επαγγελματίας ποδοσφαιριστής που αγωνίζεται ως κεντρικός επιθετικός για τη Αλ Αχλί Ντουμπάι και την εθνική ομάδα του Ιράν.

 Βιογραφία 

Ανήκει στην τουρκμενική εθνική μειονότητα, που είναι η μεγαλύτερη εθνότητα στο Γκολεστάν μετά τους Πέρσες. Ξεκίνησε την ποδοσφαιρική του καριέρα στο σύλλογο Σεπαχάν ΦΚ στο Ισπαχάν. Το ταλέντο του έγινε αντιληπτό από νωρίς, έτσι αγωνίστηκε με επιτυχία στις περισσότερες εθνικές ομάδες στο Ιράν των μικρών ηλικιών.

Το 2012, ένας αξιωματούχος του ποδοσφαίρου που εργαζόταν για τη ρωσική ομάδα Ρουμπίν Καζάν ενημερώθηκε για τον επιθετικό και τον παρέπεμψε στον Γκουρμπάν Μπερντιίεφ, τον Τουρκμένο προπονητή του συλλόγου. Υπέγραψε συμβόλαιο και στις 6 Οκτωβρίου 2013, ο Οζμούν έκανε το ντεμπούτο του στη νίκη του Καζάν με 5–1 εναντίον της Ανζί Μαχατσκάλα, σημειώνοντας το γκολ στις καθυστερήσεις και έκανε το 4–1. Τον Φεβρουάριο του 2015 δόθηκε δανεικός στην αντίπαλη ομάδα του πρωταθλήματος ΦΚ Ροστόφ και υπέγραψε μόνιμα για τη σεζόν 2016– 17. Ο σύλλογος  πέρασε στη φάση των ομίλων του Τσάμπιονς Λιγκ  και, αφού αποκλείστηκαν, έφτασαν στη φάση των 16 του Γιουρόπα Λιγκ. Σε αυτά τα 14 παιχνίδια, ο Οζμούν σημείωσε πέντε γκολ, συμπεριλαμβανομένου της ισοφάρισης σε μια εντός έδρας νίκη με 3–2 επί της Μπάγερν Μονάχου. Στις 14 Ιουλίου 2017, ανανέωσε το συμβόλαιό του και εκείνη τη σεζόν σε 26 παιχνίδια σημείωσε πέντε γκολ.

Την 1η Φεβρουαρίου 2019, μετακόμισε στην αντίπαλη Ζενίτ Αγίας Πετρούπολης, όπου υπέγραψε συμβόλαιο τριετούς διάρκειας. Τη σεζόν 2018–19 σημείωσε εννέα γκολ σε δώδεκα παιχνίδια για τον σύλλογο Με συνολικά 13 γκολ στη σεζόν, ήταν δεύτερος σκόρερ του πρωταθλήματος, ενώ την επόμενη χρονιά ήταν πρώτος σκόρερ με 17 γκολ. Την επόμενη χρονιά ήταν δεύτερος σκόρερ του πρωταθλήματος, αναδείχθηκε καλύτερος παίκτης από την Ομοσπονδία, ενώ κατέκτησε και τους τρεις εγχώριους τίτλους με την ομάδα και συνολικά επτά τίτλους στα τρία χρόνια.

Έκανε το ντεμπούτο του με την εθνική ομάδα του Ιράν σε φιλικό αγώνα με το  Μαυροβούνιο τον Μάιο του 2014. Στο Παγκόσμιο Κύπελλο του 2018 ήταν στην αποστολή του Ιράν και χρησιμοποιήθηκε και στα τρία παιχνίδια των ομίλων. Ωστόσο, το Ιράν αποκλείστηκε στον προκριματικό γύρο ως τρίτη στον όμιλο. Λόγω  προσβολών που δέχθηκε, ανακοίνωσε την αποχώρησή του από την εθνική ομάδα  του σε ηλικία 23 ετών,  αλλά επέστρεψε τον Οκτώβριο του ίδιου έτους. Σκόραρε τέσσερα γκολ στο  Ασιατικό Κύπελλο Εθνών του 2019, αλλά αποκλείστηκε στον ημιτελικό απέναντι στην Ιαπωνία. Ο ίδιος συμπεριλήφθηκε στην καλύτερη ομάδα της διοργάνωσης. 

 Τίτλοι και διακρίσεις 

Ζενίτ Αγίας Πετρούπολης
 Πρέμιερ Λιγκ Ρωσίας (4): 2018–19, 2019–20, 2020–21, 2021–22 
 Κύπελλο Ρωσίας: 2019–20 
 Σούπερ Καπ Ρωσίας (2): 2020, 2021 

Ιράν Κ-17 
 Πρωτάθλημα Δυτικής Ασίας Κ-15: 2009 

Ιράν Κ-20
 Πρωτάθλημα Νέων AFF Κ-19 : 2012Ιράν Κύπελλο Εθνών Κεντρικής Ασίας: 2023Ατομικές διακρίσεις'''
 Πρώτος σκόρερ του Κυπέλλου Κοινοπολιτείας Ανεξάρτητων Κρατών: 2012
 Καλύτερη ομάδα Ασιατικού Κυπέλλου Εθνών: 2019 
 Πρώτος σκόρερ της Ρωσικής Πρέμιερ Λιγκ: 2019–20
 Παίκτης της σεζόν στην Πρέμιερ Λιγκ Ρωσίας: 2020–21
 Παίκτης της σεζόν της Ρωσικής Ένωσης στην Πρέμιερ Λιγκ Ρωσίας (2): 2019–20, 2020–21

 Δείτε επίσης 
 Κατάλογος ποδοσφαιριστών ανδρών με 50 ή περισσότερα διεθνή γκολ

 Παραπομπές 

 Εξωτερικοί σύνδεσμοι 



Κατηγορία:Ιρανοί ποδοσφαιριστές
Κατηγορία:Ποδοσφαιριστές Εθνικής Ιράν
Κατηγορία:Ποδοσφαιριστές Ρουμπίν Καζάν
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Μπάγερ Λεβερκούζεν 
Κατηγορία:Ποδοσφαιριστές  Ρόμα
Κατηγορία:Ποδοσφαιριστές Πρέμιερ Λιγκ Ρωσίας 
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Επιθετικοί ποδοσφαιριστές